Cube 521

De Cube 521 ass e Kultur- a Kongresszentrum zu Maarnech, deen den 18. November 2007 seng Dieren opgemaach huet. Den Numm kënnt dohier, well d'Gebai un en Ensembel vu Cuben erënnert an op der NGL-Héicht vu 521 Meter steet. D'Gebai huet follgend Raimlechkeeten: Multifunktionelle Sall mat 302 Plazen Artistelogen 3 Raim fir Konferenzen a Prouwen Foyer mat Garderobe De Cube gëtt vun der ASBL Cube 521 verwalt. Déi kënschtleresch Directrice ass zanter 2022 d'Christine Keipes. Aktivitéiten De Cube fir d'Regioun: Musek, Theater, Ausstellungen an Danz ënner engem Daach. D'Regioun am Cube: eng Plattform fir d'kulturell Acteuren aus der Regioun. De jonke Cube: Konschtateliere fir Kanner a jonk Leit. Cube Hors les Murs: De Programm vum Cube geet bei d'Leit, z.B. an d'Schoulen, an d'Altersheemer... Clervaux Castle Summer Music Festival: e spezielle Summerprogramm. De Klenge Maarnicher Festival am Cube: Eng Éiereplaz fir e Pionéier vun der kultureller Entwécklung am Éislek. De Konferenzzenter Cube: Symposiumen, Kongresser, Presentatiounen... Geschicht vum Gebai Bauhär: Gemeng Munzen; Architekt: Romain Hoffmann – Architectes et Urbanistes sàrl. De Projet gouf vu follgenden Instanze kofinanzéiert: Europäesch Unioun, Fonds européen de développement régional; Lëtzebuerger Staat, Kulturministère; Gemeng Munzen. Cube 521 ASBL D'ASBL Cube 521 gouf de 5. Oktober 2006 gegrënnt a krut per Konventioun vum 21. Abrëll 2007 d'Verwaltung vum Gebai vum Bauhär a Besëtzer, der fréierer Gemeng Munzen, iwwerdroen. Zum Verwaltungsrot vum Veräi gehéieren: Marie-Josée Jacobs, Presidentin Emile Eicher, Vizepresident Romain Kremer, Vizepresident Danielle Schroeder, Sekretärin Marc Lamesch, Tresorier Memberen: Alain Bingen, Romain Braquet, Nico Differding, Georges Glod, Christian Kayser, Flore Schank a Laurent Spithoven. Illustratiounen Um Spaweck Websäit vum Cube 521 (fr) (de)